ھێزەکانی سووریای دیموکرات

ھێزەکانی سووریای دیموکرات (هەسەدە) (بە کوردیی کرمانجی: Hêzên Sûriya Demokratîk، بە عەرەبی: قوات سوريا الديمقراطية، بە سوریانی: ܚܝ̈ܠܘܬܐ ܕܣܘܪܝܐ ܕܝܡܩܪܛܝܬܐ‎) ھاوپەیمانێکی چەکدارییە لە ڕۆژئاوای کوردستان کە بەشدارن لە شەڕی ناوخۆیی سووریا  دژی گرووپە توندڕەوە ئیسلامییەکان بە تایبەت داعش کە لە ١٠ی تشرینی یەکەمی ٢٠١٥ لە ڕۆژئاوای کوردستان لە شاری حەسیچە لە زۆربەی  کورد و دواجار عەرەب و ئاشووری/سوریانی، هەروەها هەندێک گرووپی تورکمان، ئەرمەنی، چەرکەسی و چیچانی پێکھاتووە.، کە ئەم ھاوپەیمانێتییە بەمەبەستی ڕێکخستن و یەکخستنی ئۆپەراسیۆن و شەڕەکانە، لە دژی داعش و ڕژێمی ئەسەدە.

 دامەزراندن 
لە سەرەتایی ئالۆزیەکانی سوریا و سەرهەڵدانی شۆرشی سوریا لە ۱٥ی ئازاری ٢٠١١ هەروەها شۆرشی رۆژئاوا له شارى کۆبانێ لە ١٩ی تەموزی  ٢٠١٢ قۆناغیکی نوێ هاتەکایەوە بۆ گەلی کورد کە ‌هێزەکەی کوردی دروستبکەرێت، کەدواتر ئەم هێزە لە نێوان ساڵانی ٢٠١٣ -٢٠١٤دا هاوپەیمانیان لەگەڵ هێزەکانی سەنادین بکات، کە لە هۆزی شەممار و هەروەها ئەنجومەنی سەربازی سریانی (SMC) پێکهاتبوو کە دواتر لە ١٠ی ئەیلولی ٢٠١٤دا یەکینەکانی پاراستنی گەل (یەپەگە) ژوورێکی ئۆپەراسیۆنی هاوبەش لەگەڵ چەند لیوایەکی سوپایی ئازادی سووریا دامەزراند بە ناوی  گڕکانی فورات، کەدواتر لە ١٠ی ئۆکتۆبەری ٢٠١٥ لە شاری حەسەکە  ھێزەکانی سووریای دیموکرات دامەزراند  دواتر لە شاری دێرک  لە ١٠ی کانوونی یەکەمی ۲۰۱٥دا هەسەدە پێکهێنانی ئەنجومەنی سوریای دیموکراتیکی راگەیاند کە لقی سیاسی ئەم هێزەیە هەروەها لە ٢٤ی نیسانی ٢٠١٩ دامەزراندنی هێزێکی  نوێیان ڕاگەیاند کە لە ئەرمەنیەکان پێکدبێت

 چالاکیەکان 

 ساڵی ٢٠١٥ 

 لە ٣١ی تشرینی یەکەمی ٢٠١٥ هێزەکانی هێزەکانی سووریای دیموکرات هێرشێکیان لە باکوری ڕۆژهەڵاتی سوریا بەڕێوەبردوو بۆ گرتنی شارۆچکەی هۆل و دەوروبەری لە داعش
لە ١٣ی تشرینی دووەمی ٢٠١٥ شارۆچکەی هۆل لەگەڵ ناوچەکانی ڕۆژهەڵات و باشوری شارۆچکەکە ئازادکرا

 لە کۆتایی مانگی تشرینی یەکەمی ٢٠١٥دا، هۆزی شعيتات، سەربە لیوای هۆکس بیابانی بەشداری ڕیزەکانی هەسەدە بوون بۆ شەڕی  دژبە داعش لە باشوری شارۆچکەی پارێزگای حەسەکە
لە ١٥ی تشرینی دووەمی ٢٠١٥دا، گرووپی فورات جەرابلوس لە بەیاننامەیەک کە لە گوندی زورمێگەر بڵاویکردووە، تێدا رایگەیاند، کە بەشدار لە ڕیزەکانی هەسەدە بوو

 ساڵی ٢٠١٦ 

 لە ٦ی کانوونی دووەمی ٢٠١٦دا ٤٠٠ ئەندامی تری  هۆزی شعيتات عەرەبی کە لە پارێزگای دێرەزۆر بوون، بەشداری ڕیزەکانی هەسەدە بوون و چەکدارەکانیان نارد بۆ شارۆچکەی شەدادە
لە ١٦ی شوباتی ٢٠١٦دا هێزەکانی هەسەدە هێرشێکیان بۆ گرتنی شاری ستراتیژی شەدادە و دەوروبەری دەستپێکرد
لە ١٩ی شوباتی ٢٠١٦ شاری شەدادە لەلایەن هێزەکانی سوریای دیموکراتەوە ئازادکرا
 هەسەدە لە ٢ی نیسانی ٢٠١٦دا ئەنجومەنی سەربازی مەنبج راگەیاند بە ئامانجی پاراستنی شاری مەنبج و دەوروبەری هەروەها  لە ئەنجومەنەکە چەندین گرووپی نەناسراوی کە پێشتری نەبوون وەکوو لیوای شۆڕشگێڕانی مەنبج و لیوای تورکمانی مەنبج لەخۆودەگرت کە بەشداری لیوای خۆری باکوور لە سوپای شۆڕشگێڕان بوون
لە ٣١ی ئایاری ٢٠١٦دا هەسەدە هێرشێکیان بۆ گرتنی شارۆچکەی مەنبج و دەوروبەری دەستپێکرد
لە ١٢ی ئابی ٢٠١٦دا  شارۆچکەی مەنبج لەلایەن هێزەکانی سوریای دیموکراتەوە ئازادکرا

 سەرچاوەکان 

ڕاپۆرتێکی کەناڵی دەنگی ئەمریکا :ھێزی سووریای دیموکرات لەگەڵ ھێزی ھاوپەیمانان بە ڕێبەرایەتی ئەمریکا. لە  ١٤ی تشرینی یەکەم ٢٠١٥
ڕاپۆراتێکی رێکخراوی  ڕوانگە سووری بۆ مافەکانی مرۆڤ  :دەربارەی  پێکھێنانی ھاوپەیمانێتییەکی سەربازی نوێ لە سووریا . لە ١٢ی تشرینی یەکەم ٢٠١٥

پۆل:وتارە ھەتیوەکان
پۆل:شەڕی ناوخۆیی سووریا
پۆل:ڕۆژاوای کوردستان
پۆل:ھێزە دیموکراتەکانی سووریا
پۆل:ڕێکخراوەکانی ٢٠١٥ لە سووریا